Festa għall-familja tat merħba lir-rebbiegħa fil-ġonna ta’ Kennedy Grove hekk kif is-soċjeta multi kulturali tal-Qawra ingħaqdet għall-ġurnata t’attivitajiet. Il-ġonna ta’ Kennedy Grove fil-Qawra servew bħala sfond stupend biex ssir l-attività ‘Welcome Spring Festival’. Din l-attività organizzata miċ-Ċentru Aċċess il-Qawra kellha l-għan li tippromwovi l-opportunitajiet li jeżistu f’diversi setturi tal-ħajja kif ukoll li tħeġġeġ liċ-ċittadini biex ikunu aktar attivi fis-soċjetà. Id-direttur tac-Centru Aċċess fil-Qawra, Martin Chectcuti, qal li l-attività serviet ukoll biex iġġib flimkien diversi għaqdiet mhux governattivi u entitajiet tal-Gvern li jaħdmu f’katina waħda għal ġid tas-soċjetà. Il-popolazzjoni ta’ San Pawl il-Baħar hija magħrufa li tirrapreżenta kulturi differenti minħabba li joqgħodu mijiet ta’ persuni ta’ nazzjonalità differenti. Id-direttur taċ-ċentru Aċċess qal kif din l-attività kellha l-għan li tippromovi l-aħjar relazzjonijiet bejn  il-kulturi differenti tal-lokalità. Filwaqt li l-familji gawdew  din l-attività,  l-qliegħ kollu minnha mar għal Puttinu Cares.